Source: http://rovaniemi.cloudnc.fi/fi-FI/Toimielimet/Perusturvalautakunta/Kokous_2442019/Sosiaalihuollon_palvelujen_asiakasmaksuj(63195)
Timestamp: 2019-05-20 01:21:54+00:00

Document:
Sosiaalihuollon palvelujen asiakasmaksujen alentamisperusteet 1.5.2019 alkaen/ Ikäihmisten ja aikuisten ja työikäisten palvelut | Rovaniemi
Sosiaalihuollon palvelujen asiakasmaksujen alentamisperusteet 1.5.2019 alkaen/ Ikäihmisten ja aikuisten ja työikäisten palvelut
Perusturvalautakunta, 27.2.2018
Marjut Eskelinen, vs. palvelualuepäällikkö, marjut.eskelinen@rovaniemi.fi
Sosiaali- ja terveydenhuollon asiakasmaksuista (1992/734) annetun lain mukaan kunnallisista sosiaali- ja terveyspalveluista voidaan periä maksu palvelun käyttäjältä, jollei lailla toisin säädetä. Maksu voidaan periä henkilön maksukyvyn mukaan. Maksu saa olla enintään palvelujen tuottamisesta aiheutuvien kulujan suuruinen.
Rovaniemen kaupunginhallitus on hyväksynyt 27.11.2017 § 556 talousarvion täytäntöönpano-ohjeen vuodelle 2018. Ohjeen mukaan maksuista ja taksoista päätetään hallintosäännön mukaisesti toimielimissä. Perusturvalautakunta on 13.12.2011 § 129 päättänyt, että ikäihmisten ja psykososiaalisen palveluasumisen maksut määritellään samoilla perusteilla.
Perusturvalautakunta päätti kokouksessaan 13.12.2017 § 200 sosiaali- ja terveydenhuollon asiakasmaksuista vuodelle 2018. Kokouksessaan perusturvalautakunta päätti terveydenhuollon asiakasmaksuista, kotihoidon asiakasmaksuista, kotihoidon ja palveluasumisen harkinnan varaisista maksuista sekä lapsiperheiden kotipalvelun asiakasmaksuista. Mielenterveys- ja päihdekuntoutujien asumispalveluista perittävistä maksuista vuodelle 2018 ei ole tehty päätöstä.
Rovaniemen kaupunkin järjestää mielenterveys- ja päihdekuntoutujien asumispalvelut sosiaalihuoltolain (1301/2014) 21 §:n nojalla. Tuettua asumista järjestetää henkilöille, jotka tarvitsevat tukea itsenäiseen asumiseen tai itsenäiseen asumiseen siirtymisessä. Palveluasumista järjestetään henkilöille, jotka tarvitsevat soveltuvan asunnon sekä hoitoa ja huolenpitoa. Tehostettua palveluasumista järjestetään henkilöille, joilla hoidon ja huolenpidon tarve on ympärivuorokautista.
Mielenterveys- ja päihdekuntoutujien tuetun asumisen asiakasmaksu on aiemmin määritelty samoilla periaatteilla kuin palveluasumisen asiakasmaksu. Tuettu asuminen on kuitenkin palveluasumista kevyempää palvelua, joten asiakasmaksua on perusteltua alentaa vastaamaan kotihoidon asiakasmaksuja.
Kuntouttavaa jaksohoitoa järjestetään tilapäisenä kuntouttavana palveluna, johon asiakas siirtyy esimerkiksi sairaalahoidon jälkeen ennen siirtymistään vakituiseen asumiseensa. Mielenterveys- ja päihdekuntoutujien kuntouttavasta jaksohoidosta ei ole aiemmin peritty asiakasmaksua. Kuntouttava jaksohoito tuotetaan ostopalveluna ja palveluntuottajat ovat aikaisemmin perineet asiakkailta kuntouttavan jaksohoidon ajalta ateriavuorokausihinnan, joka on ollut 13,50–18,00 €/vrk. Puitesopimuksessa 1.2.2017 alkaen kuntouttavan jaksohoidon ateriat sisältyvät tilaajalta perittävään vuorokausihintaan.
Ateriavuorokausihinta 12,60 € on teknisen lautakunnan vuodelle 2017 vahvistama kohtuullinen ateriapalveluhinta ja myös erityishuoltona järjestettävien asumispalveluiden asiakkailta perittävän ateriavuorokauden enimmäishinta.
Valmistelijoiden esitys:
Perusturvalautakunta päättää mielenterveys- ja päihdekuntoutujien asumispalveluiden asiakasmaksut 1.4.2018 alkaen seuraavasti:
Asumisen ohjaus ja liikkuvan asumisen tuki
Kun asiakas ei asu tuetun asumisen yksikössä tai muussa asumispalvelussa, mutta hänen kotiinsa järjestetään ohjausta, neuvontaa ja psykososiaalisia tukikäyntejä, ovat tukikäynnit asiakkaalle maksuttomia.
Tuetun asumisen palvelumaksu kuukaudessa on 20 % henkilön yhteenlasketuista bruttotuloista vähennettävän, kotona annettavan hoidon tulorajan 576 euroa kuukaudessa (yhden hengen taloudessa) ylittävästä osasta, .
Palveluasumisen palvelumaksu kuukaudessa on 35 % henkilön yhteenlasketuista bruttotuloista vähennettävän, kotona annettavan hoidon tulorajan 576 euroa kuukaudessa (yhden hengen taloudessa) ylittävästä osasta .
Tehostetun palveluasumisen palvelumaksu kuukaudessa on 45 % henkilön yhteenlasketuista bruttotuloista vähennettävän kotona annettavan hoidon tulorajan 576 euroa kuukaudessa (yhden hengen taloudessa) ylittävästä osasta.
Mielenterveys- ja päihdekuntoutujien kuntouttava jaksohoito
Palvelumaksu 12,60 €/vrk mielenterveys- ja päihdekuntoutujien jaksohoidossa (Rovaniemen kaupungin teknisen lautakunnan vahvistama kokonaishinta ateriavuorokausimaksulle vuonna 2017)
Perusturvalautakunta päättää mielenterveys- ja päihdekuntoutujien asumispalveluiden asiakasmaksut 1.4.2018 alkaen esityksen mukaisesti.
Perusturvalautakunta, 12.9.2018
Sosiaali- ja terveydenhuollon asiakasmaksuista (1992/734) annetun lain mukaan kunnallisista sosiaali- ja terveyspalveluista voidaan periä maksu palvelun käyttäjältä, jollei lailla toisin säädetä. Maksu voidaan periä henkilön maksukyvyn mukaan. Maksu saa olla enintään palvelun tuottamisesta aiheutuvien kustannusten suuruinen.
Rovaniemen kaupunginhallitus on hyväksynyt 27.11.2017 § 556 talousarvion täytäntöönpano-ohjeet vuodelle 2018. Ohjeen mukaan maksuista ja taksoista päätetään hallintosäännön mukaisesti toimielimissä.
Perusturvalautakunta on päättänyt kokouksessaan 13.12.2017 § 200 sosiaali- ja terveydenhuollon asiakasmaksuista vuodelle 2018. Kokouksessaan perusturvalautakunta päätti terveydenhuollon asiakasmaksuista, kotihoidon asiakasmaksuista, kotihoidon ja palveluasumisen harkinnan varaisista maksuista sekä lapsiperheiden kotipalvelun asiakasmaksuista. Lisäksi perusturvalautakunta on päättänyt mielenterveys- ja päihdekuntoutujien asumispalveluiden asiakasmaksuista 1.4.2018 alkaen kokouksessaan 27.2.2018 § 36. Tilapäisen majoituksen maksua lautakunta ei ole päättänyt.
Rovaniemen kaupunki järjestää 1.9.2018 alkaen sosiaalihuoltolain (1301/2014) 12 §:n tarkoittaman välttämättömän huolenpidon ja toimeentulon turvaamiseksi tilapäismajoitusta henkilöille, joiden asuminen vakituisessa asunnossa on syystä tai toisesta äkillisesti estynyt, ja joilla ei ole mahdollisuutta muutoin järjestää majoitustaan. Tilapäismajoitusta järjestetään KAS vuokra-asunnoilta vuokratuissa kahdessa asunnossa. Asunnot ovat olohuoneen, makuualkovin, keittiön ja pesuhuoneen käsittäviä yksiköitä, joiden kuukausivuokra on 285,31€ sisältäen veden ja sähkön.
Rovaniemen kaupungin järjestämästä tilapäismajoituksesta on perusteltua periä asunnon vuokraamisesta kaupungille aiheutuvien kustanusten kattamiseksi vuokran perusteella määräytyvä vuorokausimaksu 9,35 euroa vuorokaudessa 1.9.2018 alkaen. Asiakkaalle määrättyä maksua voidaan tilannekohtaisen harkinnan perusteella alentaa tai se voidaan poistaa asiakasmaksulain 11 §:n mukaisesti.
Perusturvalautakunta päättää Rovaniemen kaupungin tilapäismajoituksesta perittävän maksun suuruudeksi 9,35 euroa vuorokaudessa 1.9.2018 alkaen. Maksun määrää voidaan tarkistaa vuosittain kustannusten mukaisesti.
Ritva Olsen, palvelualuepäällikkö, ritva.olsen@rovaniemi.fi
Perusturvalautakunta hyväksyi palvelualuepäällikön esityksen.
Perusturvalautakunta, 16.1.2019
Sosiaali- ja terveydenhuollon asiakasmaksuista (1992/734) annetun lain mukaan kunnallisista sosiaali- ja terveyspalveluista voidaan periä maksu palvelun käyttäjältä, jollei lailla toisin säädetä. Maksu voidaan periä henkilön maksukyvyn mukaan. Maksu saa olla enintään palvelun tuottamisesta aiheutuvien kustannusten suuruinen. Valtioneuvosto muutti sosiaali- ja terveydenhuollon asiakasmaksuista annettua asetusta 23. marraskuuta 2017. Asetus astui voimaan 1.1.2018. Asetuksen mukaan lakisääteisten asiakasmaksujen hintoja tarkistetaan joka toinen vuosi.
Rovaniemen kaupunginhallitus on hyväksynyt 17.12.2018 § 476 talousarvion täytäntöönpano-ohjeet vuodelle 2019. Ohjeen mukaan maksuista ja taksoista päätetään hallintosäännön mukaisesti toimielimissä.
Perusturvalautakunta on päättänyt kokouksessaan 13.12.2017 § 200 sosiaali- ja terveydenhuollon asiakasmaksuista vuodelle 2018. Kokouksessaan perusturvalautakunta päätti terveydenhuollon asiakasmaksuista, kotihoidon asiakasmaksuista, kotihoidon ja palveluasumisen harkinnan varaisista maksuista sekä lapsiperheiden kotipalvelun asiakasmaksuista. Lisäksi perusturvalautakunta on päättänyt mielenterveys- ja päihdekuntoutujien asumispalveluiden asiakasmaksuista 1.4.2018 alkaen kokouksessaan 27.2.2018 § 36 ja tilapäismajoituksen maksusta kokouksessaan 12.9.2018 § 154.
Perusturvalautakunta hyväksyy sosiaali- ja terveydenhuollon harkinnanvaraiset asiakasmaksut liitteiden 1 - 3 mukaisesti. Pääsääntöisesti maksut tulevat voimaan 1.1.2019 alkaen, ellei liitteissä toisin mainita.
Perusturvalautakunta päättää sosiaali- ja terveydenhuollon harkinnanvaraiset asiakasmaksut liitteiden 1 - 3 mukaisesti. Pääsääntöisesti maksut tulevat voimaan 1.2.2019 alkaen, ellei liitteissä toisin mainita.
Esittelijä teki muutetun esityksen: Sotainvalidien lounassetelin maksuksi päätetään Verohallinnon 2019 lounasedun arvon mukaisesti 10,50 e.
Perusturvalautakunta hyväksyi toimialajohtajan muutetun esityksen.
Perusturvalautakunta, 27.2.2019
Anneli Ylitalo, vs. palvelualuepäällikkö, anneli.ylitalo@rovaniemi.fi
Perusturvalautakunta hyväksyi kokouksessa 16.1.2019 5§ Eräitä sosiaali- ja terveydenhuollon asiakasmaksuja 1.1.2019 alkaen. Päätöksen liitteenä olleessa asiakirjassa (LIITE 1 Kotihoidon maksuja 2019.pdf) oli virheellinen tuntimääräluokkataulukko.
Perusturvalautakunta hyväksyy Kotihoidon asiakasmaksut korjatun liitteen mukaisesti. Pääsääntöisesti maksut tulevat voimaan 1.3.2019 alkaen, ellei liitteessä toisin mainita.
Perusturvalautakunta päättää Kotihoidon asiakasmaksut liitteen mukaisesti. Pääsääntöisesti maksut tulevat voimaan 1.3.2019 alkaen, ellei liitteenä toisin mainita.
Rovaniemen kaupunginhallitus on hyväksynyt 17.12.2018 § 476 talousarvion täytäntöönpano-ohjeet vuodelle 2019. Ohjeen mukaan maksuista ja taksoista päätetään hallintosäännön mukaisesti toimielimissä (HS 71§).
Perusturvalautakunta on päättänyt kehitysvammaisten ateriamaksuista 1.8.2016 alkaen kokouksessaan 26.4.2016 § 55 siten, että
1) Asumispalveluissa asiakkailta peritään enintään palvelun tuottamisesta aiheutuvien kustannusten suuruinen maksu, joka sisältää raaka-ainekustannusten lisäksi myös kustannukset, jotka aiheutuvat työvoiman, veden, energian ja kuljetusten käyttämisestä, mikäli asiakas ei tosiasiallisesti kykene valmistamaan itse ruokaansa. Oman tuotannon asumispalveluissa ja ostetuissa asumispalveluissa peritään enintään Rovaniemen kaupungin ruokapalvelukeskuksen määrittämä kohtuullinen aterian hinta. Hinta sisältää myös kustannukset, jotka aiheutuvat työvoiman, veden, energian ja kuljetusten käyttämisestä. Palvelun tuottamisesta perittävä hinta ei saa kuitenkaan ylittää palvelun tuottamisesta aiheutuvia kustannuksia.
Asiakkaalle voidaan yhä edelleen antaa arjessa tapahtuvaa ohjausta ja neuvontaa aterianvalmistukseen osana sosiaaliohjausta ja -työtä tilanteissa, jossa asiakas tosiasiallisesti kykenee huolehtimaan omasta ruokahuollostaan.
Kolpeneen palvelukeskuksen kuntayhtymä perii palvelustaan vahvistamansa hinnat. Asumis- ja päivätoiminnan ateriamaksut on Kolpeneen Palvelukeskuksen Kuntayhtymän hallitus vahvistanut 5.2.2016. Uudet hinnat ovat tulleet voimaan 1.4.2016 alkaen.
2) Oman tuotannon päivätoiminnassa peritään Rovaniemen kaupungin ruokapalvelukeskuksen toimittaman aterian maksu ja ostopäivätoiminnassa palveluntuottajan ilmoittama kohtuullinen maksu, joka on enintään palvelun tuottamisesta aiheutuvien kustannusten suuruinen.
3) Työtoiminnassa peritään palveluntuottajan ilmoittama kohtuullinen maksu, joka on enintään palvelun tuottamisesta aiheutuvien kustannusten suuruinen.
Vammaisten ja kehitysvammaisten ateriahinnat vuonna 2019
Rovaniemen kaupungin ruokapalvelukeskuksen ateriahinnat 1.2.2019 alkaen on päätetty Liikelaitoksen johtokunnan kokouksessa 30.1.2019 § 10. Ateriahintaan ei tehty korotusta, joten ateriapäivän hinta omissa asumispalveluyksiköissä on 12,60 euroa.
Kolpeneen palvelukeskuksen kuntayhtymän hallitus on päättänyt ateriahinnoista 1.1.2019 alkaen kokouksessaan 30.11.2018 § 133. Asiakkaiden ateriapalveluiden hinnat 1.1.2019 alkaen ovat: lounas 6,20€, päivällinen 5,50€ ja päiväaikaisen toiminnan asiakkaan välipala 2,00€.
Perusturvalautakunta päättää vammaisten ja kehitysvammaisten ateriamaksuista vuodelle 2019 seuraavasti:
1) Asumispalveluissa asiakkailta peritään enintään palvelun tuottamisesta aiheutuvien kustannusten suuruinen maksu, joka sisältää raaka-ainekustannusten lisäksi myös kustannukset, jotka aiheutuvat työvoiman, veden, energian ja kuljetusten käyttämisestä, mikäli asiakas ei tosiasiallisesti kykena valmistamaan itse ruokaansa. Oman tuotannon asumispalveluissa ja ostetuissa asumispalveluissa peritään enintään Rovaniemen kaupungin ruokapalvelukeskuksen määrittämä kohtuullinen aterian hinta. Hinta sisältää myös kustannukset, jotka aiheutuvat työvoiman, veden, energian ja kuljetusten käyttämisestä. Palvelun tuottamisesta perittävä hinta ei saa kuitenkaan ylittää palvelun tuottamisesta aiheutuvia kustannuksia.
Kolpeneen palvelukeskuksen kuntayhtymä perii ateriapalveluistaan vahvistamansa hinnat.
Perusturvalautakunta vahvistaa vammaisten ja kehitysvammaisten ateriamaksut vuodelle 2019 esityksen mukaisesti.
Sosiaali- ja terveydenhuollon asiakasmaksuista annetun lain (asiakasmaksulaki, 1992/734) mukaan kunnallisista sosiaali- ja terveyspalveluista voidaan periä maksu, ellei lailla ole toisin säädetty. Maksu ei saa ylittää palvelun tuottamisesta aiheutuvia kustannuksia.
Rovaniemen perusturvalautakunta on päättänyt eräistä sosiaali- ja terveydenhuollon maksuista vuodelle 2019 kokouksissaan 12.12.2018, 16.1.2019 sekä 27.2.2019..
Asiakasmaksulain (1992/734) 11 § mukaan sosiaalihuollon palveluista määrätty maksu ja terveydenhuollon palveluista henkilön .maksukyvyn mukaan määrätty maksu on jätettävä perimättä tai sitä on alennettava siltä osin kuin maksun periminen vaarantaa henkilön tai perheen toimeentulon edellytyksiä tai henkilön lakisääteisen elatusvelvollisuuden toteuttamista.
Kunta vastaa lisäksi asiakasmaksulain mukaan kokonaisuudessaan asiakasmaksun määräämisestä ja perimisestä. Kunta määrää ja perii asiakasmaksulain mukaisen asiakasmaksun sen järjestämisvastuulle kuuluvissa palveluissa riippumatta siitä, miten palvelu tuotetaan: itse vai esimerkiksi ostopalveluna. Niissä palveluissa, joista maksu tulee määrätä tulojen mukaan, on asiakasmaksua määrättäessä selvitettävä asiakkaan tulot.
Kunnan velvollisuus on ohjeistaa ja tiedottaa asiakasta asiakasmaksun määräämiseen, alentamiseen ja perimättä jättämiseen liittyvissä asioissa ja prosessissa, jotta asiakas osaa toimia oikein ja tarvittaessa hakea maksun alentamista.
Rovaniemen kaupungilla ei ole voimassa olevaa yhtenäistä ohjetta asiakasmaksujen alentamiseksi. Keväällä 2018 eduskunnan apulaisoikeusasiamies tarkastuskäynnillään ohjeisti laatimaan yhteisen ohjeen
Liittessä on valmisteltu yhteiset ohjeet ikäihmisten ja aikuisten ja työikäisten palvelualueelle sosiaalipalvelujen asiakasmaksujen alentamisesta tai palvelusetelin arvon korottamisesta.
Perusturvalautakunta päättää sosiaalihuollon palvelujen asiakasmaksujen alentamisen tai palvelusetelin korottamisen perusteet liitteen mukaisesti.
Perusturvalautakunta päätti palauttaa asian uudelleen valmisteltavaksi.
Palveluohjaus-ja ikäosaamiskeskuksen palveluesimies, asiakassihteeri, erityisryhmien asumispalvelujen vastaava ohjaaja, vs. palveluesimies ja palveluneuvonnan ohjauksen palveluesimies
Liite 1._Sosiaalihuollon_palvelujen_asiakasmaksujen_alentamisperusteet.pdf (pdf, 1305 kt)

References: § 556
 § 129
 § 200
 § 556
 § 200
 § 36
 § 476
 § 200
 § 36
 § 154
 § 476
 § 55
 § 10
 § 133